નવરાત્રિના નવ દિવસ રાત માનું પૂજન અર્ચન કરવાથી જે તે સાધક ઉપાસકમાં આત્મશક્તિનો વિકાસ થાય છે. નવરાત્રિમાં દુર્ગા સપ્તશતી, દેવીપુરાણ રામચરિતમાનસ વગેરે ગ્રંથનું સાવધાનપૂર્વક પઠન કરવાથી સૃષ્ટિ ઉપર સતત ઝળુંબી રહેવી ભયાનક આપત્તિઓ જેવી કે ભૂકંપ, ભૂસ્ખલન, અતિવૃષ્ટિ વગેરેનો નાશ કરી શકાય છે. વ્યક્તિગત ઉપાસનાથી પણ જે તે સાધક ઉપાસકને અનન્ય લાભ તો મળે જ છે તે છતાં તેમાંથી પણ કેટલોક અંશ તો સાવ અચાનક જ જગત કલ્યાણના કાર્યમાં વપરાય જ છે.